Exqrch/javanese-Komodo-pixelgpt huggingface dataset:
James Watt séda ing taun 1819 nalika yuswané wolongpuluh telu taun
James disarékaké ing Gréja Paroki Handsworth.
Sleeping Beauty (filem 1959) Sleeping Beauty iku sawijining filem animasi sing diprodhuksi Walt Disney lan dirilis pada tanggal 29 Januari 1959 déning Buena Vista Distribution
Film iki disutradai déning Les Clark, Eric Larson, lan Wolfgang Reitherman
Critané filem iki didhasaraké ing carita rakyat "Putri Saré" déning Charles Perrault.
Affandi Affandi Koesoema (#ALIH) ya iku pelukis seni rupa kang misuwur dadi maestro seni lukis Indonésia.Affandi kagolong pelukis Indonésia kang misuwur ing donya international, kanthi gaya ekspresionis.Sajeroning taun 1950 wis bisa ngadakake pameran tunggal ing India, Inggris, Éropa, dan Amérika Sarékat
Affandi kagolong pelukis maestro kang wis ngawe kurang luwih rongewu lukisan.
Osaka "Kanggé kagunan sanès saking , mangga mriksani ." Kutha Osaka (大阪市, Ōsaka-shi) iku kutha katelu-gedhé dhéwé ing Jepang, kanthi populasi 2,7 yuta wong
Kutha iki ana ing pulo Honshu, ing cangkem Kali Yodo ing Lempongan Osaka
Kutha iki wujud salah siji pusat indhustri lan pelabuhan utama, uga kutha krajan Prefektur Osaka lan pérangan pusat saka laladan metropolitan Osaka-Kobe-Kyoto
Ing sisih wétan, Osaka wewatesan karo Kyoto lan Nara, lan ing sisih kulon karo kutha Kobe
Osaka wujud péranganing wewengkon Kansai
Osaka wujud sawijining metropolis banyu, mawa kali-kaliné lan gunggung kreteg paling akèh ing Jepang nganti ora kaétung gunggungé
Miturut wong Jepang, ana "808 yasan kreteg" ing Osaka
Konon kanggo wong Jepang, angka "808" wujud gunggung kang akèh banget, lan padha tegesé karo ora kaétung
Sejatiné gunggung kreteg kang ana ing Osaka yaiku 790, ing antarané, 761 kreteg kang dikelola déning pamaréntah kutha Osaka
Ana loro pusat kutha ing Osaka, yaiku Umeda ing sisih lor, lan Namba ing sisih kidul
Kaloro pusat kutha iki dihubungaké déning dalan utama kang jenengé Midosuji
Kantor-kantor padagangan, bank, lan konglomerat Jepang lumrahé kapusat ing saubengé Dalan Midosuji
Pasawangan Dalan Midosuji mawa godhong-godhong wit Ginkgo kang nguning ing mangsa palastra éndah banget
George Stephenson George Stephenson (#ALIH) wujud siji insinyur ril sepur
Bapakné Stephenson nyambut gawé ing siji perusahaan tambang sing tugasé nglebokaké batubara menyang tungku perapian saka mesin uwab
George nalika awalé nyambut gawé minangka pangon sapi nalika umur wolung taun
Banjur panjenengané uga nyambut gawé ing siji tambang batubara, awalé panjenengané ngréwangi bapakné, suwé-suwé panjenengané dadi kepala mesin uwab
Sambi nyambut gawé penjenengané wiwit sinau maca kanthi mèlu kursus ing wayah wengi
Sawisé panjenengané bisa maca, panjenengané wiwit maca kabèh buku ngenani mesin
Ing siji wektu, panjenengané dijaluk mbantu kanggo ndandani mesin uwab, sawisé iku panjenengané dipasrahi tugas sing wigati sajeroning pamesinan
Ing wektu iku tambang batu bara wiwit nyoba migunakaké lokomotif uwab utawa mesin uwab sing bisa diobahaké kanggo ngganti tenaga jaran sing narik sepur batubara
Banjur George gawé mesin sing diarani "Blucher"
Mesin lumaku kanthi suksès
Sawisé iku panjenengané ditunjuk minangka insinyur kanggo pambangunan dalan sepur umum sing pisanan Stokton-Darlington sing dibukak nalika taun 1825
Banjur nalika taun 1826 panjenengané nyambut gawé kanggo pambangunan dalan sepur Liverpool-Manchester sing dibukak nalika taun 1830
Banjur ana siji kontès sing dianakaké kanggo milih jinis mesin apa sing cocog kanggo sepur
Stephenson mèlu njupuk pérangan lan menang kanthi mesiné sing jenengé "Rocket"
Mesin "Rocket" iki saiki isih ana lan ana ing Musiyum Èlmu Pangetahuan ing London.
Minggu Palem Minggu Palem utawi Ngahad Palem punika dinten riyaya Kristen ingkang mesthi dhawah ing dinten Minggu sadèrèngipun Paskah
Riyaya punika wonten ing sekawan Ayat, inggih punika Markus 11:1-11, Matius 21:1-11, Lukas 19:28-44 lan Yohanes 12:12-19
Riyadi punika wujud riyadi mlebetipun Yesus dhumateng kitha Yerusalem sadèrèngipun panjenenganipun dipunkisas
Mlebetipun Yesus dhumateng kitha suci utawi Yerusalem wujud prakawis ingkang mirunggan, amargi dumadosipun namung sepindhah salaminipun Yesus gesang
Pupunika sebabipun Minggu Palem dipunsebat pambuka minggu suci, ingkang fokusipun dhumateng minggu pungkasan Yesus ing kitha Yerusalem
Salebetipun liturgi Minggu Palem, umat dipunpérang ron palem lan ruwang gréja dipunpepaki ornamèn palem
Simbol Palem salebetipun Minggu Palem
Ron palem inggih punika simbul saking kemenangan
Ron palem punika mbeta teges dhumateng arah simbol Kristen
Ron palem dipun-ginakaken kanggé nélakaken kamenangan martir dhumateng pati
Martir asring dipungambaraken kanthi ron palem ing antawisipun papan utawi tambahan kanggé instrumèn saking kasyahidan
Kristus kerep ugi nedahaken gegandhèngan ron palem minangka simbul kamenangan dhumateng dosa lan pati
Langkung cetha malih, prakawis punika dipunasosiasiaken kanthi kajayan-Nipun mlebet Yerusalem, (Yohanes 12:12-13)
Ron palem kangungan warni ijem, ijem punika warni saking tetuwuhan lan mangsa semi
Mila simbul kamenangan saking mangsa semi ing sainggiling mangsa salju utawi kagesangan ing sainggiling pati, dados satunggiling campuran saking kuning lan biru punika ugi nglambangaken amal lan régistrasi saking pakaryan jiwa ingkang becik
Nalika Minggu Palem, umat ngawé-awé mawi ron palem sinambi nyanyi
Perkawis punika nélakaken tumutipun umat sesarengan Yesus salebetipun arak-arakan dhumateng Yerusalem
Pupunika nélakaken tujuan ingkang badhé dipungayuh ing mangsa ingkang badhé dhateng: kitha Allah, ing pundi wonten katentreman.
Kuldi Kuldi ("Equus asinus") utawa kimar iku mamalia saka kulawarga "Equidae"
Arupa kéwan jinak sing transportasi lan makarya liya, kaya ta narik kreta jaran uga ngluku ladhang
Kuldi bisa duwé anak campuran karo jaran
Anak jaran wadon lan kuldi lanang diarani bagal
Anak kuldi wadon lan jaran lanang diarani "hinny"
Bagal luwih umum, lan wis minangka transportasi manungsa lan bendha.
Equus iku génus kéwan saka familia Equidae sing kapérang saka jaran, kuldi, lan zebra
Sajeroning Equidae, "Equus" mung wujud extan génus.
Déni Menungsa Iwak Déni Manungsa Iwak (judhul asliné: Fishboy: Denizen of the Deep) ya iku komik gambaré kelir ireng putih kang sepisanan terbit ana ing buku "Buster" wetara taun 1968 nganti 1975, diripta déning Scott Goodall lan digambar karo John Stokes
Tokoh mligi yakuwi bocah lanang kang kéri ketinggalan ana ing pulo terus sinau ambekan ana ing njero banyu, nglangi lan ngomong karo kéwan-kéwan banyu
Déni uga nduwéni angsang lan sikilé ana selaputé kang bisa marékna nglangi kanthi rikat
Tujuan urip dhèwèké yakui nggoléki wong tuwané lan mbantu wong-wongan kang padha susah
Komik Déni Manungsa Iwak ana ing Indonesia
Ing Indonesia, komik iki sepisanan diterbitaké karo majalah bocah Bobo kanthi sesambungan, terus akiré diterbitaké dadi buku komik ana ing penerbit Gramedia.
Plorotan Plorotan iku dolanan bocah sing biyasa tinemu ing taman
Kegiatan kang biyasa cah cilik dolanan munggah lan mudhun saka ndhuwur menyang ngisor
Plorotan kerep diengga dolanan amarga dolanan kang ora usah nganggo bahan utawa tuku amarga ana endi waé bisa dolanan iku tuladhané ana ing pinggir kali
Pokoké papan panggonan kang kira-kira bisa dienggo mudhun
Amarga manawi nèk panggon datar dudu plorotan jenengé nanging slorotan
Paling ora plorotan dhuwur papan panggonan bisa kurang luwih minimal 1 mèter.
Equidae (sok-sok ditepungi minangka kulawarga jaran) iku sawijining taksonomi kulawarga jaran lan kéwan-kéwan kagandhèng, kalebu jaran, kuldi, lan zebra sing isih ana, lan akèh spésies liyané sing mung dikawruhi saka fosil
Kabèh spésies sing isih ana iku ana ing génus "Equus"
Equidae kalebu ordho Perissodactyla, sing ngambah tapir lan warak sing isih ana, lan isih luwih akèh manèh minangka fosil.
Tapir Tapir ( utawa ) iku sajinis mamalia sing wanguné mèmper babi, kanthi congor cendhak
Tapir urip ing alas Amérika Kidul, Amérika Tengah, lan Asia Kidul-wétan
Ana patang spésies Tapir, ya iku: Tapir Brasil, Tapir Malaya, Tapir Baird lan Tapir Gunung
Kabèh jinis tapir mau kagolomg kéwan sing kaancam cures utawa mutawatiri bakal cures
Kulawarga paling cedhak saka Tapir ya iku kéwan kuku ganjil liyané kaya jaran lan warak
Ana papat jinis tapir sing ditepungi, sanadyan sawatara ahli mratélakaké punjul iku, lan sawatara spésies wis cures: Genetik
Spesies tapir duwé gunggung kromosom:
Mesin uwab Mesin uwab utawa mesin setum iku mesin kang migunakaké tenaga panas saka uwab banyu panas (keluk utawa kukus) kang diowahi dadi ènergi mékanis
Mesin uwab dipigunakaké sajeroning pompa, lokomotif lan kapal
Mesin uwab iki, mligi modèlé James Watt, dadi salah siji piranti kang wigati kang miwiti Révolusi Industri
Mesin uwab dijupuk saka basa Indonésia "mesin uap"
Nanging ing basa Jawa dhéwé diarani mesin thok utawa mesin setum
Cara lakuné mesin uwab
Mesin uwab iku dilakokaké sarana kekuwatan melaré kukus kang panas banget
Pinangkané kukus iku saka ing wadhah wesi ("ketel") kang sapérangané isi banyu
Dadi panggonan ing dhuwuré banyu isi kukus banyu kang panasé upama nganti 150o C., kakuwatan melaré 5 bar
Gambar cedhak iki ya iku gambaré mesin uwab, bumbungan Z kang mawa klep n nggandhèng kètèl karo silinder A
Lumebuné kukus menyang cilinder gèk ana ing ngisoré, gèk ana ing ndhuwuré lantakan C giliran, ndadèkaké munggah mudhuné lantakan mau
Bisané mangkono iku jalaran tutup léra-léré X kang ana ing kothakan kukus K tansah lumaku léra-léré nutupi dalan kukus d lan e gentènan
Yèn rodha XX diubengaké, tutup léra-léré munggah nutupi e, temahan kukus lumebu menyang ing silinder metu d anjog ing sangisoring lantakan
Godhagan ing sadhuwuré lantakan gandhèngé karo hawa ing njaba sarana dalan kukus e, godhagan g sarta urung-urung r
Jalaran saka iku lantakan ketetel déning kakuwatan 1 bar
Nanging sarèhning kekuwatané kukus andedel mandhuwur ana 5 bar, dadi lantakan mau kadedel mandhuwur déning kekuwatan 4 bar (413,2 kg saben dM2)
Nalika lantakan mandhuwur, tutup léra-léré mudhun, e menga, dadi sambung karo kothakan kukus, sarta godhagan ing sangisoring lantakan gandhèng karo g
Jalaran saka iku lantakan mudhun manèh, sabanjuré kukus kang ana ing kono metu liwat d, g sarta r )
Nanging sarèhning nalikané lantakan iku mudhun, tutup léra-léré munggah manèh, mulané lantakan iya banjur kadedel munggah manèh
Mangkono saterusé genti-gentèn, ora lèrèn-lèrèn
Garaning lantakan (Z) gandhèngé karo garan P mawa- athik-athikan, mangkono uga gandhèngé P karo Q
Jalaran saka iku yèn lantakan munggah mudhun, Q mubeng, mangkono uga incer (ngas) y kang gandhèng karo Q mau
Iya ubenging ince iki kang digawé nglakokaé piranti liya-liyané
Yèn lantakan C iku ana ing sadhuwur-duwuré, utawa ana ing saèndhèk-èndhèké, Z, P lan Q banjur jejeg dadi sagaris; lantakan banjur mandheg jègrèg, ora bisa mudhun utawa munggah, sarta dalan kukus d lan e karo-karoné kekutupan tutup léra-léré
Kanggo nyingkiri menyang kadadéan mangkéné iki, banjur ana réka masang rodha gedhé J ana ing incer IY kang diarani rodha panerus
Yèn mesin wus dilakokaké, ubenging rodha iku mitulungi ubenging incer IY, ndadèkaké obahé tutup léra-léré, sarta lantakan C; temahan kukus bisa lumebu menyang ing sangisoré lan ing sadhuwuré lantakan
Dadi rodha panerus iku gawéné dianggo njaga supaya lakuné mesin bisa terus ora grag-greg
Munggah mudhuné tutup léra-léré iku diatur déning wesi bunder gèpèng r kang diarani èksèntrik lan kang dunungé ana ing incer
Nanging sarèhning ing puseré excentrik iku ora nunggal karo puseré incer, dadi ubengé banjur jumbal-jumbul sarta gelangan wengkuné èksèntrik iya munggah mudhun.
Mangkono manèh sarèhning gelangan iku gandhèng karo s s, lan s s karo t, sarta t gandhèng karo tutup léra-léré, dadi tutup léra-léré iya banjur milu munggah mudhun
A iku incer, B èksèntrik lan C gelangan wengkuné èksèntrik
1 dunungé èksèntrik lan garan s ing sadhuwur-dhuwuré, ing gambar no
Klèp n iku kanggo njaga kukus kang menyang kothakan kukus lan silinder
Klèp n gandhèngé karo regulator utawa pangurus V déning kawat b
Jalaran saka pitulungané rodha cilik loro (3 lan 4) kang nganggo unton-unton, pangurus iku milu mubeng, angger inceré mubeng
Sangsaya sesret ubenging incer, ubenging pangurus sangsaya nggranjret
Nanging yèn ubenging pangurus iku kesesreten, gagang kang ana bolahé wesi megar, temahan h ketarik mandhuwur, sarta kawat b kedudut mandhuwur, ndadèkaké rada tumutupé klèp n
Jalaran saka iku kukus kang menyang ing kothakan kukus lan kang sabanjuré lumebu menyang ing cilinder ora pati akèh, ndadèkaké rada aloning lakuning mesin
Yèn kadadéan mangkéné, bolahé pangurus mudhun, klèp n dadi menga amba, lakuné mesin dadi mundhak rikat
Ana manèh piranti kang dilakokaké sarana kekuwatané kukus arané turbine
Turbine iku wujudé saèmper rodha, pinggiré pating clengkuwek kekothakan
Pinggir kang akekothakan iku disentor déning kukus kang mrononé metu ing bumbungan sawatara kèhé, kang sumèlèhé miring
Sarèhning kekuwatan melaré kukus kang mrono mau rosa banget, ubenging rodhané iya sesret banget
Rodha iki mawa incer dawa kang puseré nunggal karo rodha mau
Dadi yèn rodhané mubeng, inceré iya milu mubeng
Iya ubenging incer iki kang digawé nglakokaké piranti liyané.
Asem kandis Asam kandis utawa "Garcinia xanthochymus" iku kulawarga saka Garcinia namung spésiesé kang béda, rasané rada pait
Rupané kaya ta jamur shitake, warnané ireng kesoklatan lan racaké dimanfatké manawa wis garing .Asliné bunder-bunder cilik,nanging barang disigar wiji lan uwohe dibuang, rasané asem pait bisa kanggo nggantékaké asem Jawa Asem kandis kagolong asem-aseman kang padatané kanggo masak lan dadi sumberé bahan baku asem ning olah-olahan Indonésia kang waneka warna, asem saliyané asem kandis ana asem jawa, asem sunti, asem glugur
Asem kandis ning laladan Sumatra biasané kanggo bumbu masak
Asem kandis isih sak kulawarga karo manggis lan asem gelugur
Rudolf Diesel Rudolf Diesel (#ALIH) iku siji panemu Jerman, misuwur amarga panemuané, mesin diesel
Panjenengané lair ing Paris lan tilar donya kanthi misterius ing kapal fery sajeroning laku menyang Inggris
Diesel ngembangaké gagasan siji mesin pamicu komprèsi ing dekade akir abad angka 19 lan nampa hak patèn kanggo piranti mau tanggal 23 Fèbruari 1893
Panjenengané yasa prototipe sing duwé fungsi ing awal taun 1897 nalika nyambut gawé ing pabrik MAN ing Augsburg
"Mesin Diesel" iki banjur dijenengi kanggo ngurmati jasané
Asliné, jeneng mesin iki "mesin lenga"
Rudolf Diesel lair kanthi jeneng dawa Rudolf Christian Karl Diesel saka kulawarga pangrajin kulit Jerman
Wiwit cilik, panjenengané ditepungi minangka wong sing "jenius"
Watara umur 20 taun, nalika taun 1870, Diesel nampa bebungah medhali perunggu saka "Société Pour L'Instruction Elémentaire", saka sapérangan karya ngèlmiahé sing moncèr
Nanging, ing taun sing padha, kulawarga Diesel kepeksa kudu ninggal Paris amarga kawicaksanan anyar pamaréntah Prancis wektu iku ngenani para imigran asing
Bapakné Diesel gagal éntuk idin dumunung ing Prancis
kulawarga iki mangkat lan pindhah menyang London, Inggris
Mung sadhéla ing kana, Rudolf banjur mangkat dhéwé menyang Augsburg, Jerman, kanggo nerusaké sekolah lan manggon bebarengan paklik an buliké ing kana sing uga mulang minangka guruné ing Gewerbsschule
Ora suwé sabanjuré Perang Jerman-Prancis njeblug
Nalika taun 1872, Rudolf wiwit ditepungi lan diakoni minangka calon mékanik andhel
Panjenengané ngrampungaké sekolahé ing Gewerbsschule minangka salah siji lulusan paling apik, banjur nerusaké menyang Univèrsitas Tèknik (Institut Politèknik) Muenchen
Perang Jerman-Prancis rampung lan kanggo sepisanané panjenengané bisa kumpul lan ketemu manèh karo kulawargané ing Paris
Émané, Rudolf ora bisa mèlu ujian akir kasarjanané nalika taun 1879 amarga nandhang lara "demam berdarah"
Nanging suwéné kuliah ing Muenchen, panjenengané ngukir akèh prèstasi "cemerlang", antarané, nalika taun 1878, bebarengan profesoré, kasil ngrancang siji cithak biru mesin uwab kanthi èfisiènsi paling dhuwur sing tau ana nganti wektu iku
Panjenengané uga wiwit nulis sapérangan makalah lan diterbitaké kanggo umum.
Tapak liman Tapak Liman ("Elephantopus scaber L.") iku jinis tetuwuhan kang gampang thukul ing ngendhi waè
Tapak liman gampang tinemu ing pekarangan omah kang akèh sesuketane
Tuwuhan iki kalebu tuwuhan sesuketan kang gampang tinemu ing palemahan umum kaya ta sawah lan pekarangan sing ora digarap
Tuwuhan iki tukulane mbentuk kaya lembaran-lembaran nyumurupi wujud bintang
Tapak liman kalebu tuwuhan compositae
Godhonge duwé kandhungan: elephantopin, deoxyelephantopin, isodeoxyelephantopin
Kamot uga stigmasterol turunan steroid kang bisa micu anané nafsu berahi
Kembange ngemot flavonoidaluteolin-7-glucosida lan oyote duwé kandhutan epiprielinol, Lupeol, lan stigmasterin
Rasane rada pait pedes, sipaté sejuk, astringen
Nduweni kasiat kanggo nambani mriyang (antipiretik), antibiotik, antiradang, peluruh kencing (diuretik), peluruh dahak, peluruh haid, afrodisak, ngilangake bengkak, penawar racun (detoksikan), nggawe rikat wetuné nanah dan pelembut kulit
Pérangan sing dianggo Pérangan tuwuhan kang kerep kanggo obat ya iku herba lan oyod-oyode
Sawisé dijabut, dikumbah resik banjur digaringaké kanggo disimpen lan digunakaké saprelune
"Indikasi" Herba tapak liman dianggo kanggo ngusadani: * Influenza, awak panas, lara tenggorokan, batuk rejan (pertusis), * Radang mripat, sariawan, abses, * Radang polo (epidemik ensefalitis B), * Radang ginjel akut lan kronis, * Radang kemih, keputihan, * Busung banyu (asites), awak bengkak (beri-beri), * Dhiare, disentri, weteng busung(kembung), * Ora ana gairah sèksual, * Dicokot sawer
Oyod tapak liman dianggo kanggo ngusadani: * Radang hati (hepatitis), * Nglancarake prosès babaran, perawatan sawisé nglairaké, * Awak panas nalika malaria.
Agnyanawati Dèwi Agnyanawati sok diarani uga karan Adnyanawati ya iku putri Prabu Narashinga lan Raja Dwarawati kang dikalahake déning Kresna
Banjur Agnyanawati dikawin karo Sitija.Anané saduluran Adnyanawati utawa Agnyanawati karo Samba, anak saka Krena kang nyebabake gégér lan matiné Samba
Raden Samba mati déning Prabu Bomanarakasura.
Beksan Orèk-Orèk Beksan Orèk-orèk ya iku jogèd "pergaulan" kang ana gegayutanè antara gerak jogèd lan lagu sing diiringi tetabuhan lan caranè nabuh salah sijinè kanthi cara dikorèk
Wujudè jogèd kaya "tèater" utawa tontonan kang diselingi gerak, jogèd, tembang lan sakterusè pesen utawa "nasihat" bisa disampèkakè liwat tembang
jogèd iki pratandha lambang ucapan rasa syukur marang Gusti ingkang akarya jagad awit saking berkah kang wis diwènèhakè
Jogèd Orèk-orèk sebenerè ora kesenian asli saka Kabupatèn Rembang
Jogèd ore èk-orèk iku jogèd kang digawa saka laladan Ngawi, Jawa Wétan
Jogèd Orèk-orèk iku minangka utawa dadi simbol pergaulan ana ing masarakat
Ing Kabupatèn Rembang uga ana jogèd kang jenengè Jogèd Orèk-orèk Gondoriyo
Jogèd orèk-orèk gondoriyo iku awujud gabungan saka jogèd orèk-orèk lan jogèd gondoriyo
Jogèd iki dilakokakè antaranè 4 – 10 penari lanang wadon
Gamelan kang dienggo kanggo ngiringi jogèd iki, ya iku gamelan kang larasè slendro
Instrumèn gamelan kang dienggo kaya ta: Pakaian/kostum
Panganggon kang dienggo jogèd iki padha kaya panganggon kethoprak utawa disesuwèkakè kanggo panganggon lanang lan mirunggan kanggo wadon nganggo panganggon kaya sama penari gambyong
Jogèd iki dilakokakè ing acara-acara sedekah laut, sedekah désa
Jogèd orèk-orèk uga dilakokakè ana ing acara peringatan hari besar lan acara resmi pamaréntah.
Kaká Kaká kang jeneng asliné Ricardo Izecson dos Santos Leite (#ALIH) ya iku juru main tengah bal-balan Brasil sing saiki maen ana ing Real Madrid lan tim nasional Brasil
Kaka wiwit karir bal-balan umur wolung taun, wektu iku dhèwèké miwiti karier ana ing klub lokal
Wektu iku dhewekè uga maen tenis, lan durung nganti dhewekè pindhah ing Sao Paulo FC lan nandatangani kontrak profésional sing kapisan dhewekè milih fokus ana ing bal-balan.Kaká padatan main ing posisi glandhang serang utawa penyerang
Kaká misuwur duwé dribble sing apik sarta umpan-umpan sing akurat
Taun 2003 dhewekè kègabung ana ing AC Milan kanthi biaya € 8,5 yuta
Sawisé sukses karo Milan, Kakà kagabung karo Real Madrid kanthi biaya £ 56.000.000, ngalahake rekor sadurungé Zidane, £ 49 juta
Rekor Kaká banjur dikalahake déning Cristiano Ronaldo nalika dhewekè nggabung karo Real Madrid kanthi biaya £ 80 juta.Saliyané konstribusi, Kaká uga misuwur ana ing babagan kemanusiaan
Taun 2004 dhewekè dadi duta paling enom saka PBB World Food
Kaká lair ing Brasília, Brazil tanggal 22 April 1982, anak saka pasangan Simone Cristina dos Santos Leite dan Bosco Izecson Pereira Leite
Kaká duwé adhi lanang, Rodrigo, kang misuwur minangka Digão, sing mèlu langkahe maen bal-balan ing Italia
September 2000, nalika umuré wolulas taun, Kaká ngalami anceman saka kariere amarga kacilakan bèji sing nyababaké dhewekè tugel balung burine lan kemungkinan bisa lumpuh
Nanging lumpuh iku ora kadadéan
Dhewekè ngucap syukur marang Gusti lan awit iku dhewekè nyumbangakè asile kanggo gerejane
Kaká nandhatangani kontrak karo São Paulo nalika umur 15 taun lan mimpin tim juniorè ana ing kemenangan ‘Copa de Juvenil’
Dhewekè wiwit karire ing São Paulo FC taun 2001 nalika dhewekè isih umur wolulas taun
Ing mangsa kapisan, dhewekè ngoleksi 12 gol ing 27 tetandhingan lan 10 gol ing 22 tetandhingan ana ing mangsa sabanjuré.Nalika umur 17 taun, nalika semana dhewekè isih ing tim junior, São Paulo duwé niyat ngedol Kaká marang tim saka Liga divisi 1 Turki, Gaziantepspor
Transaksi ora kadadéan, amarga manajer Gaziantepspor, Nurullah Sağlam, lan dewan pengurus tim iku nolak bayar $1.5m kanggo nom-noman 17 taun iku
Sawisé kagabung karo tim senior São Paulo FC, Kaká gawé kesengsem klub-klub Éropah
Dhewekè kagabung karo AC Milan kanthi bayaran US $8.5 m, jumlah sing dianggep sithik déning sing duwé klub Silvio Berlusconi
Ana ing sewulan, dhewekè wis lumebu tim utama lan awit saka iku dhewekè dadi starter
Debute ing Serie A ya iku nalika Milan nglawan A.C
Ancona, menang 2-0.Dhewekè ngasilakè 10 gol ing 30 tetandhingan nalika mangsa iku, menangke Serie A lan Piala Super Italia
Kaká iku pérangan inti saka lima juru main tengah ana ing mangsa 2004-2005, biyasa main ing posisi penyerang bayangan ing buri striker Andriy Shevchenko
Dhewekè ngoleksi 7 gol ing 36 tetandhingan liga lan uga menangakè Piala Super Italia karo klubè
Milan duwé posisi kapindho sawisé Juventus ing Serie A lan ana ing parté final karo Liverpool nalika adu penalti ing Piala/Liga Champions
Salah sawijining gol Kaká sing paling apik ya iku nalika nglawan Fenerbahçe SK ing tetandhingan pisanan AC Milan ana ing Piala/Liga Champions 2005-06, Rossoneri menang 3-1
Gol iku ndadekakè dhewekè dipadhakakè karo Diego Maradona, amarga Kaká wiwit playune saka tengah lapangan lan ngliwati telung ganjelan sadurungé lumebu laladan penalti lan ngrampungakè karo shot endhek ing ngisor kiper Fenerbahçe,Volkan Demirel.
Tanggal 3 Juni 2009, Football Italia nglaporakè yèn wis kepilih Kaká dadi juru main Real Madrid,présidhèn Florentino Pérez wis nawani Milan € 68,5 juta kanggo Kaká
Kaká nglakoni debut resminé tanggal 7 Agustus 2009, ing tetandhingan persahabatan menange 5-1 nglawan Toronto FC .Dhewekè nyetak gol pertamane kanggo Madrid saksuwene tetandhingan pra-mangsa tanggal 19 Agustus 2009, ing kemenangan 5-0 nglawan Borussia Dortmund
Kaká banjur nglakokakè debut liga ing 29 Agustus 2009 menang 3-2 nglawan Deportivo La Coruña
Dhewekè nyetak gol kapisan, tendangan penalti,tanggal 23 September, ya iku ana ing 2-0 nglawan Villarreal
5 Agustus 2010, Real Madrid ngumumakè yèn Kaká wis sukses operasi dhengkul kiwa
Kaká gladhèn manèh sawisé suwé lay-off, Dhewekè mbantu Cristiano Ronaldo ana ing kemenangan 4-2 nglawan Villareal (9 Januari).Manajer Jose Mourinho ngomong yèn Kaká duwé panapakan asma anyar
Ana ing Maret 2011 Kaká lara sindrom band Iliotibial sing banjur gawé dhewekè absen kanggo sakwetara
Nyatane salawase Kaka main ing Real Madrid, dhèwèké malah asring dadi pangisi bangku cadhangan tinimbang dimainake ana lapangan, kamangka Madrid nuku mantan pemain Milan kuwi kanthi rega larang
Banjur ing taun 2013 Kaka bali disilihake Real Madrid menyang AC Milan kanggo semusim
Nicolas-Joseph Cugnot Nicolas-Joseph Cugnot (26 Fèbruari 1725 – 2 Oktober 1804) iku penemu saka Prancis
Dhèwèké diprecaya minangka sing yasa kendharaan mekanik sing muter dhéwé ("self-propelled")